CELEX: 32010D0470
Language: da
Date: 2010-08-26 00:00:00
Title: 2010/470/EU: Kommissionens afgørelse af 26. august 2010 om standardsundhedscertifikater til brug ved handel inden for Den Europæiske Union med sæd, æg og embryoner fra dyr af heste-, fåre- og gedearter samt med æg og embryoner fra svin (meddelt under nummer K(2010) 5779)  EØS-relevant tekst

31.8.2010   
            
            
               DA
            
            
               Den Europæiske Unions Tidende
            
            
               L 228/15
            
         KOMMISSIONENS AFGØRELSE
   af 26. august 2010
   om standardsundhedscertifikater til brug ved handel inden for Den Europæiske Union med sæd, æg og embryoner fra dyr af heste-, fåre- og gedearter samt med æg og embryoner fra svin
   (meddelt under nummer K(2010) 5779)
   (EØS-relevant tekst)
   (2010/470/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 11, stk. 2, fjerde led, og artikel 11, stk. 3, tredje led, og
   ud fra følgende betragtninger:
   
               (1)
            
            
               Ved direktiv 92/65/EØF er der fastsat dyresundhedsmæssige betingelser for handel inden for Den Europæiske Union med dyr samt sæd, æg og embryoner, der for så vidt angår disse betingelser ikke er omfattet af specifikke EU-retsakter. Ved direktivet er der fastsat krav vedrørende handel med sæd, æg og embryoner fra dyr af heste-, fåre- og gedearter samt æg og embryoner fra svin (i det følgende benævnt »varerne«). Direktivet foreskriver desuden, at der skal fastlægges sundhedscertifikater til brug ved handel med varerne inden for Den Europæiske Union.
            
         
               (2)
            
            
               Bilag D til direktiv 92/65/EØF, som ændret ved Kommissionens forordning (EU) nr. 176/2010 (2), indeholder visse nye betingelser vedrørende varerne, som vil finde anvendelse fra den 1. september 2010.
            
         
               (3)
            
            
               Ved bilag D til direktiv 92/65/EØF, som således ændret ved forordning (EU) nr. 176/2010, er der indført bestemmelser for sædbanker samt nærmere betingelser vedrørende godkendelse af og tilsyn med disse. Bilaget indeholder ligeledes nærmere betingelser vedrørende godkendelse af og tilsyn med embryoopsamlings- og embryoproduktionshold, opsamling og behandling af in vivo-producerede embryoner samt fremstilling og behandling af in vitro-befrugtede embryoner og mikromanipulerede embryoner. Ved bilag D, som således ændret, er også de betingelser, der gælder for donordyr af heste-, fåre- og gedearter til sæd, æg og embryoner og for donorsøer til æg og embryoner, blevet ændret.
            
         
               (4)
            
            
               Det er nødvendigt at fastlægge nye standardsundhedscertifikater for handel inden for Den Europæiske Union med varerne under hensyntagen til de dyresundhedsmæssige betingelser i bilag D til direktiv 92/65/EØF, som ændret ved forordning (EU) nr. 176/2010.
            
         
               (5)
            
            
               Der bør tillige fastsættes bestemmelser for bestående lagre af varerne i Den Europæiske Union, der opfylder kravene i direktiv 92/65/EØF og er opbygget inden ikrafttrædelsen af de ændringer, der er indført ved forordning (EU) nr. 176/2010. Det er således nødvendigt at fastlægge særskilte standardsundhedscertifikater for handel inden for Den Europæiske Union med sæd, æg og embryoner fra dyr af heste-, fåre- og gedearter samt med æg og embryoner fra svin, der er opsamlet eller produceret, behandlet og opbevaret i overensstemmelse med bilag D til direktiv 92/65/EØF inden den 1. september 2010.
            
         
               (6)
            
            
               På grund af varernes evne til at blive langtidsopbevaret er det umuligt på nuværende tidspunkt at fastsætte en dato for, hvornår de bestående lagre skal være opbrugt. Det er derfor ikke muligt at fastsætte en frist for, hvornår de pågældende standardsundhedscertifikater ikke længere vil skulle anvendes for de bestående lagre.
            
         
               (7)
            
            
               Af hensyn til sammenhængen i og forenklingen af EU-lovgivningen bør standardsundhedscertifikaterne fastlægges i én enkelt afgørelse under hensyntagen til Kommissionens forordning (EF) nr. 599/2004 af 30. marts 2004 om en model for certifikat og erklæring om kontrol i forbindelse med samhandel inden for Fællesskabet med dyr og animalske produkter (3).
            
         
               (8)
            
            
               Ved denne afgørelse bør der endvidere, for at sikre fuld sporbarhed for varerne, fastlægges standardsundhedscertifikater for handel inden for Den Europæiske Union med sæd fra dyr af heste-, fåre- og gedearter, der opsamles på godkendte sædopsamlingsstationer og afsendes fra en godkendt sædbank, uanset om sidstnævnte er en del af en sædopsamlingsstation, der er godkendt under et andet godkendelsesnummer.
            
         
               (9)
            
            
               Af hensyn til klarheden i EU-lovgivningen bør de EU-retsakter, hvorved der er fastlagt standardsundhedscertifikater for handel inden for Den Europæiske Union med varerne, udtrykkeligt ophæves. Således bør Kommissions beslutning 95/294/EF of 24. juli 1995 om sundhedscertifikatet for handel med æg og embryoner fra heste (4), Kommissionens beslutning 95/307/EF af 24. juli 1995 om sundhedscertifikatet for handel med hingstesæd (5), Kommissionens beslutning 95/388/EF af 19. september 1995 om sundhedscertifikatet for handel inden for EF med sæd, æg og embryoner fra får og geder (6) og Kommissionens beslutning 95/483/EF af 9. november 1995 om sundhedscertifikatet for handel inden for EF med æg og embryoner fra svin (7) ophæves.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Genstand
   Ved denne afgørelse fastlægges der standardsundhedscertifikater til brug ved handel inden for Den Europæiske Union med følgende varer:
   
               a)
            
            
               hingstesæd
            
         
               b)
            
            
               æg og embryoner fra dyr af hestefamilien
            
         
               c)
            
            
               sæd fra dyr af fåre- og gedearter
            
         
               d)
            
            
               æg og embryoner fra får og geder
            
         
               e)
            
            
               æg og embryoner fra svin.
            
         Artikel 2
   Handel med hingstesæd
   Et sundhedscertifikat udstedt i overensstemmelse med en af følgende modeller, jf. bilag I, skal ledsage sendinger af hingstesæd under transport fra én medlemsstat til en anden:
   
               a)
            
            
               standardsundhedscertifikat IA som fastlagt i del A for sendinger af sæd, der er opsamlet efter den 31. august 2010 og afsendt fra en godkendt sædopsamlingsstation, som sæden stammer fra
            
         
               b)
            
            
               standardsundhedscertifikat IB som fastlagt i del B for sendinger af lagre af sæd, der er opsamlet, behandlet og opbevaret inden den 1. september 2010 og afsendt efter den 31. august 2010 fra en godkendt sædopsamlingsstation, som sæden stammer fra
            
         
               c)
            
            
               standardcertifikat IC som fastlagt i del C for sendinger af sæd og lagre af sæd som omhandlet i litra a) og b), der er afsendt fra en godkendt sædbank.
            
         Artikel 3
   Handel med æg og embryoner fra dyr af hestefamilien
   Et sundhedscertifikat udstedt i overensstemmelse med en af følgende modeller, jf. bilag II, skal ledsage sendinger af æg og embryoner fra dyr af hestefamilien under transport fra én medlemsstat til en anden:
   
               a)
            
            
               standardsundhedscertifikat IIA som fastlagt i del A for sendinger af æg og embryoner, der er opsamlet eller produceret efter den 31. august 2010 og afsendt af et godkendt embryoopsamlings- eller embryoproduktionshold, som æggene eller embryonerne stammer fra
            
         
               b)
            
            
               standardsundhedscertifikat IIB som fastlagt i del B for sendinger af lagre af æg og embryoner, der er opsamlet, behandlet og opbevaret inden den 1. september 2010 og afsendt efter den 31. august 2010 af et godkendt embryoopsamlingshold, som æggene eller embryonerne stammer fra.
            
         Artikel 4
   Handel med sæd fra dyr af fåre- og gedearter
   Et sundhedscertifikat udstedt i overensstemmelse med en af følgende modeller, jf. bilag III, skal ledsage sendinger af sæd fra dyr af fåre- og gedearter under transport fra én medlemsstat til en anden:
   
               a)
            
            
               standardsundhedscertifikat IIIA som fastlagt i del A for sendinger af sæd, der er opsamlet efter den 31. august 2010 og afsendt fra en godkendt sædopsamlingsstation, som sæden stammer fra
            
         
               b)
            
            
               standardsundhedscertifikat IIIB som fastlagt i del B for sendinger af lagre af sæd, der er opsamlet, behandlet og opbevaret inden den 1. september 2010 og afsendt efter den 31. august 2010 fra en godkendt sædopsamlingsstation, som sæden stammer fra
            
         
               c)
            
            
               standardcertifikat IIIC som fastlagt i del C for sendinger af sæd og lagre af sæd som omhandlet i litra a) og b), der er afsendt fra en godkendt sædbank.
            
         Artikel 5
   Handel med æg og embryoner fra får og geder
   Et sundhedscertifikat udstedt i overensstemmelse med en af følgende modeller, jf. bilag IV, skal ledsage sendinger af æg og embryoner fra får og geder under transport fra én medlemsstat til en anden:
   
               a)
            
            
               standardsundhedscertifikat IVA som fastlagt i del A for sendinger af æg og embryoner, der er opsamlet eller produceret efter den 31. august 2010 og afsendt af et godkendt embryoopsamlings- eller embryoproduktionshold, som æggene eller embryonerne stammer fra
            
         
               b)
            
            
               standardsundhedscertifikat IVB som fastlagt i del B for sendinger af lagre af æg og embryoner, der er opsamlet, behandlet og opbevaret inden den 1. september 2010 og afsendt efter den 31. august 2010 af et godkendt embryoopsamlingshold, som æggene eller embryonerne stammer fra.
            
         Artikel 6
   Handel med af æg og embryoner fra svin
   Et sundhedscertifikat udstedt i overensstemmelse med en af følgende modeller, jf. bilag V, skal ledsage sendinger af æg og embryoner fra svin under transport fra én medlemsstat til en anden:
   
               a)
            
            
               standardsundhedscertifikat VA som fastlagt i del A for sendinger af æg og embryoner, der er opsamlet eller produceret efter den 31. august 2010 og afsendt af et godkendt embryoopsamlings- eller embryoproduktionshold, som æggene eller embryonerne stammer fra
            
         
               b)
            
            
               standardsundhedscertifikat VB som fastlagt i del B for sendinger af lagre af æg og embryoner, der er opsamlet, behandlet og opbevaret inden den 1. september 2010 og afsendt efter den 31. august 2010 af et godkendt embryoopsamlingshold, som æggene eller embryonerne stammer fra.
            
         Artikel 7
   Ophævelser
   Beslutning 95/294/EF, 95/307/EF, 95/388/EF og 95/483/EF ophæves.
   Artikel 8
   Anvendelse
   Denne afgørelse anvendes fra den 1. september 2010.
   Artikel 9
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 26. august 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 268 af 14.9.1992, s. 54.
   
      (2)  EUT L 52 af 3.3.2010, s. 14.
   
      (3)  EUT L 94 af 31.3.2004, s. 44.
   
      (4)  EFT L 182 af 2.8.1995, s. 27.
   
      (5)  EFT L 185 af 4.8.1995, s. 58.
   
      (6)  EFT L 234 af 3.10.1995, s. 30.
   
      (7)  EFT L 275 af 18.11.1995, s. 30.
   
      BILAG I
      
         Standardsundhedscertifikater til brug ved handel inden for eu med sendinger af hingstesæd
      
      DEL A
      Standardsundhedscertifikat IA til brug ved handel inden for EU med sendinger af hingstesæd, der er opsamlet i overensstemmelse med Rådets direktiv 92/65/EØF efter den 31. august 2010 og afsendt fra en godkendt sædopsamlingsstation, som sæden stammer fra
      
         
      
         
      
         
      
         
      
         
      DEL B
      Standardsundhedscertifikat IB til brug ved handel inden for EU med sendinger af lagre af hingstesæd, der er opsamlet, behandlet og opbevaret i overensstemmelse med Rådets direktiv 92/65/EØF inden den 1. september 2010 og afsendt efter den 31. august 2010 fra en godkendt sædopsamlingsstation, som sæden stammer fra
      
         
      
         
      
         
      DEL C
      Standardsundhedscertifikat IC til brug ved handel inden for EU med sendinger af hingstesæd, der er opsamlet, behandlet og opbevaret i overensstemmelse med Rådets direktiv 92/65/EØF efter den 31. august 2010, og med sendinger af lagre af hingstesæd, der er opsamlet, behandlet og opbevaret i overensstemmelse med Rådets direktiv 92/65/EØF inden den 1. september 2010 og afsendt efter den 31. august 2010 fra en godkendt sædbank
      
         
      
         
      
         
   
   
      BILAG II
      
         Standardsundhedscertifikater til brug ved handel inden for EU med sendinger af æg og embryoner fra dyr af hestefamilien
      
      DEL A
      Standardsundhedscertifikat IIA til brug ved handel inden for EU med sendinger af æg og embryoner fra dyr af hestefamilien, der er opsamlet eller produceret i overensstemmelse med Rådets direktiv 92/65/EØF efter den 31. august 2010 og afsendt af et godkendt embryoopsamlings- eller embryoproduktionshold, som æggene eller embryonerne stammer fra
      
         
      
         
      
         
      DEL B
      Standardsundhedscertifikat IIB til brug ved handel inden for EU med sendinger af lagre af æg og embryoner fra dyr af hestefamilien, der er opsamlet, behandlet og opbevaret i overensstemmelse med Rådets direktiv 92/65/EØF inden den 1. september 2010 og afsendt efter den 31. august 2010 af et godkendt embryoopsamlingshold, som æggene eller embryonerne stammer fra
      
         
      
         
      
         
   
   
      BILAG III
      
         Standardsundhedscertifikater til brug ved handel med sendinger af sæd fra dyr af fåre- og gedearter
      
      DEL A
      Standardsundhedscertifikat IIIA til brug ved handel inden for EU med sendinger af sæd fra dyr af fåre- og gedearter, der er opsamlet i overensstemmelse med Rådets direktiv 92/65/EØF efter den 31. august 2010 og afsendt fra en godkendt sædopsamlingsstation, som sæden stammer fra
      
         
      
         
      DEL B
      Standardsundhedscertifikat IIIB til brug ved handel inden for EU med sendinger af lagre af sæd fra dyr af fåre- og gedearter, der er opsamlet, behandlet og opbevaret i overensstemmelse med Rådets direktiv 92/65/EØF inden den 1. september 2010 og afsendt efter den 31. august 2010 fra en godkendt sædopsamlingsstation, som sæden stammer fra
      
         
      
         
      DEL C
      Standardsundhedscertifikat IIIC til brug ved handel inden for EU med sendinger af sæd fra dyr af fåre- og gedearter, der er opsamlet i overensstemmelse med Rådets direktiv 92/65/EØF efter den 31. august 2010, og med sendinger af lagre af sæd fra dyr af fåre- og gedearter, der er opsamlet, behandlet og opbevaret i overensstemmelse med Rådets direktiv 92/65/EØF inden den 1. september 2010 og afsendt efter den 31. august 2010 fra en godkendt sædbank
      
         
      
         
      
         
   
   
      BILAG IV
      
         Standardsundhedscertifikater til brug ved handel inden for EU med sendinger af æg/embryoner fra får og geder
      
      DEL A
      Standardsundhedscertifikat IVA til brug ved handel inden for EU med sendinger af æg og embryoner fra får og geder, der er opsamlet eller produceret efter den 31. august 2010 i overensstemmelse med Rådets direktiv 92/65/EØF og afsendt af et godkendt embryoopsamlings- eller embryoproduktionshold, som æggene eller embryonerne stammer fra
      
         
      
         
      
         
      DEL B
      Standardsundhedscertifikat IVB til brug ved handel inden for EU med sendinger af lagre af æg og embryoner fra får og geder, der er opsamlet, behandlet og opbevaret i overensstemmelse med Rådets direktiv 92/65/EØF inden den 1. september 2010 og afsendt efter den 31. august 2010 af et godkendt embryoopsamlingshold, som æggene eller embryonerne stammer fra
      
         
      
         
   
   
      BILAG V
      
         Standardsundhedscertifikater til brug ved handel inden for eu med sendinger af æg/embryoner fra svin
      
      DEL A
      Standardsundhedscertifikat VA til brug ved handel inden for EU med sendinger af æg og embryoner fra svin, der er opsamlet eller produceret i overensstemmelse med Rådets direktiv 92/65/EØF efter den 31. august 2010 og afsendt af et godkendt embryoopsamlings- eller embryoproduktionshold, som æggene eller embryonerne stammer fra
      
         
      
         
      
         
      DEL B
      Standardsundhedscertifikat VB til brug ved handel inden for EU med sendinger af lagre af æg og embryoner fra svin, der er opsamlet, behandlet og opbevaret i overensstemmelse med Rådets direktiv 92/65/EØF inden den 1. september 2010 og afsendt efter den 31. august 2010 af et godkendt embryoopsamlingshold, som æggene eller embryonerne stammer fra